Jharkhand Vidhansabha Foundation Day: झारखंड विधानसभा का स्थापना दिवस 22 नवंबर को है. इसे लेकर तैयारियां जोर-शोर से की जा रही हैं. माले विधायक विनोद सिंह को सर्वश्रेष्ठ विधायक चुना गया है. इन्हें झारखंड विधानसभा के स्थापना दिवस समारोह में सम्मानित किया जायेगा. विनोद सिंह बगोदर विधानसभा से तीन टर्म के विधायक हैं. झारखंड गठन के बाद वर्ष 2001 से झारखंड विधानसभा का स्थापना दिवस मनाया जा रहा है. इसमें हर वर्ष एक विधायक को सर्वश्रेष्ठ विधायक का पुरस्कार प्रदान किया जाता रहा है.
पिता की हत्या के बाद चुनाव जीतकर पहली बार बने विधायक
माले विधायक विनोद सिंह ने अपने पिता विधायक महेंद्र सिंह की हत्या के बाद सक्रिय राजनीति में कदम रखा. 16 जनवरी 2005 को नक्सलियों ने महेंद्र सिंह की हत्या कर दी थी. इसके बाद विनोद सिंह बगोदर विधानसभा से माले के टिकट पर चुनाव लड़े और जीत कर विधायक बने. 2009 में बगोदर से ही दूसरी बार विधायक चुने गये.
2019 में तीसरी बार जीता चुनाव
विधायक विनोद सिंह वर्ष 2014 का विधानसभा चुनाव नहीं जीत पाये, लेकिन 2019 के विधानसभा चुनाव में इन्होंने तीसरी बार चुनाव जीता. झारखंड विधानसभा में विनोद सिंह जनता से जुड़े मुद्दों को प्रमुखता से रखते रहे हैं. झारखंड गठन के बाद वर्ष 2001 से झारखंड विधानसभा का स्थापना दिवस मनाया जा रहा है. पिछले 22 वर्षों में वर्ष 2009, 2014 व 2019 को छोड़ हर वर्ष झारखंड विधानसभा का स्थापना दिवस समारोह मनाया गया. इसमें हर वर्ष एक विधायक को सर्वश्रेष्ठ विधायक का पुरस्कार प्रदान किया जाता रहा है. इसमें पूर्व मुख्यमंत्री रघुवर दास से लेकर केंद्रीय मंत्री अन्नपूर्णा देवी सर्वश्रेष्ठ विधायक चुने जा चुके हैं.
झारखंड विधानसभा : अब तक के सर्वश्रेष्ठ विधायक
2001 विशेश्वर खां
2002 हेमलाल मुर्मू
2003 राजेंद्र प्रसाद सिंह
2004 लोकनाथ महतो
2005 अन्नपूर्णा देवी
2006 राधाकृष्ण किशोर
2007 पशुपति नाथ सिंह
2008 इंदर सिंह नामधारी
2010 जनार्दन पासवान
2011 माधव लाल सिंह
2012 रघुवर दास
2013 लोबिन हेंब्रम
2015 प्रदीप यादव
2016 स्टीफन मरांडी
2017 विमला प्रधान
2018 मेनका सरदार
2020 नलिन सोरेन
2021 रामचंद्र चंद्रवंशी
awa_Deva awa_Deva awa_Deva awa_Deva awa_Deva bho_Deva awa_Deva mai_Deva bho_Deva mai_Deva awa_Deva mar_Deva mai_Deva bho_Deva mai_Deva awa_Deva mai_Deva mag_Deva mar_Deva mag_Deva awa_Deva mai_Deva npi_Deva bho_Deva